Document ID: /roh_data/filtered/fineweb-2-filterrobots_roh.jsonl.gz/4518

L'iniziativa «Per ina democrazia segira e degna da confidenza» è vegnida lantschada oz a Lucerna. Quella pretenda ch’il vuschar a moda electronica vegnia scumandà fin ch’el saja almain uschè segir cunter manipulaziuns sco la votaziun tradiziunala a l’urna.
Nagin niz
Plinavant n’hajan ils projects dad e-voting nagins avantatgs concrets. Grazia ad els na saja ni la participaziun a l’urna pli gronda ni na daventia la moda da vuschar pli simpla. L’e-voting saja plitost in grond privel per la democrazia directa. El donnegia la confidenza en ils sistems d’elecziuns e da votaziuns.
Ils iniziants han a partir dad oz 18 mais temp per rimnar las 100'000 suttascripziuns necessarias.
RR novitads 14:00